|  |
| --- |
|  |
| Барилга, хот байгуулалтын сайдын 2021 оны 03 дугаар сарын 12 өдрийн 49 дүгээр тушаалын хоёрдугаар хавсралт | |
|  | |

“ЗАСГИЙН ГАЗРЫН ТӨР ЗАХИРГААНЫ 15 ДУГААР БАЙРНЫ ЗУРАГ ТӨСӨЛ”-ИЙН ЗАГВАР ЗУРАГ, БИЕТ ЗАГВАР БОЛОВСРУУЛАХ УРАЛДААНЫ УДИРДАМЖ

НЭГ. АГУУЛГА

* 1. ЗОРИЛГО
* Эдийн засгийн хөгжлийн яам, Цахим хөгжлийн яам, судалгааны хүрээлэнгүүд, Төрийн нийтлэг үйлчилгээний газар, хурлын танхим, зочид буудал гэх мэт зориулалтаар ашиглах шинэ санаа, шилдэг шийдлийг тодорхойлох.
  1. УРАЛДААНД ОРОЛЦОГЧДЫН ХАМРАХ ХҮРЭЭ
* Зураг төслийн байгууллага;
* Хувь хүн, мэргэжлийн уран бүтээлчид, мэргэжлийн сургуулийн оюутан залуус зураг төслийн мэргэжлийн байгууллагатай хамтран оролцоно.
  1. АЖЛЫН БҮРДЭЛД ТАВИГДАХ ШААРДЛАГА
* Зураглалын иж бүрдэлд олон улсын шаардлагад нийцсэн загвар зураг, биет загвар.
  1. ЗОХИОГЧИЙН ЭРХ
* Шилдгээр шалгарсан бүтээлийн зохиогчийн эрх нь уралдаан зарласан захиалагч байгууллагын талд үлдэх ба цаашид ашиглах, хөгжүүлэх онцгой эрх захиалагч байгууллагад хадаглагдана.
* Уралдаанд ирүүлсэн бүтээлийг буцааж олгохгүй бөгөөд захиалагч байгууллагад үлдэнэ.
* Шилдэг санааг боловсруулсан оролцогч ажлын зураг төсөл боловсруулах давуу эрхтэй оролцоно.
  1. МАТЕРИАЛ ИРҮҮЛЭХ ХУГАЦАА
* 2021 оны 03 дугаар сарын 22-ны өдрөөс 04 дүгээр сарын 22-ны хооронд зарлагдаж буй уг уралдаанд оролцох хүсэлтэй уран бүтээлчид, аж ахуйн нэгжүүдийн бүтээлийг  04 дүгээр сарын 23-ны өдрийн 16:00 цаг хүртэл Улаанбаатар, Чингэлтэй дүүрэг, Засгийн газрын 12 дугаар байр, Барилгачдын талбай 3, Барилга, хот байгуулалтын яамны 3 давхар, 319а тоотод мөн [info@mcud.gov.mn](mailto:info@mcud.gov.mn) хаягаар хүлээн авна.

/*Харилцах хаяг: Засгийн газрын байр 12, Барилгачдын талбай, Улаанбаатар 15170, Монгол Улс Утас: (976)-76003333-1151/*

ХОЁР. ШАЛГАРУУЛАЛТ, ШАЛГУУР ҮЗҮҮЛЭЛТ, ШАГНАЛ, УРАМШУУЛАЛ

2.1. ШАЛГУУР ҮЗҮҮЛЭЛТ

Төрийн нарийн бичгийн даргын тушаалаар томилогдсон уралдааныг дүгнэх үүрэг бүхийн ажлын хэсгийн гишүүд ирүүлсэн бүтээлийг дараах шалгуур үзүүлэлтийн дагуу дүгнэнэ.

|  |  |  |
| --- | --- | --- |
| № | Шалгуур үзүүлэлт | Оноо |
| 1 | Бүтээлийн үзэл санаа, шинэлэг байдал | 25 |
| 2 | Үндэсний онцлог, хэв шинжийг тусгасан байдал | 25 |
| 3 | Байгаль орчинд ээлтэй, эрчим хүчний хэмнэлттэй шинэ технологийн шийдэл тусгасан байдал | 25 |
| 4 | Ажлын гүйцэтгэл, иж бүрдлийн шаардлагыг хангасан байдал | 25 |

2.2. ШАГНАЛЫН САН, ШАГНАЛ УРАМШУУЛАЛ

Шилдэг санаа: 30,000,000 төгрөг

**Дэлгэрэнгүй мэдээллийг:** Барилга, хот байгуулалтын яамны Барилга, барилгын материалын үйлдвэрлэлийн бодлогын хэрэгжилтийг зохицуулах газрын шинжээч Т.Батцэнд /*Харилцах хаяг: Засгийн газрын байр 12, Барилгачдын талбай, Улаанбаатар 15170, Монгол Улс Утас: (976)-76003333-1151/*

|  |  |  |
| --- | --- | --- |
|  |  |  |
|  |  |  |